open-index/open-wikipedia-markdown huggingface dataset:
Religinė brolija

**Religinė brolija** () – bažnytinės valdžios įkurta ir jai pavaldi religinė dvasininkų ir (ar) pasauliečių draugija, turinti savo administraciją, įstatus ir nuosavybę.

## Brolijų atsiradimas

Brolijos atsirado katalikams rūpinantis savo sielos išganymu. Pasauliečiai norėjo pasinaudoti vienuoliams suteiktomis privilegijomis – atlaidais, įrašu gyvenimo knygoje (*liber vitae*) bei atminimu mirus. Taip prie vienuolynų pradėjo kurtis pasauliečių bendruomenės.

## Veikla

Organizacijos tikslas – praturtinti jos narių krikščioniškąjį gyvenimą, vykdyti tam tikrą religinę ar visuomeninę veiklą. Brolijoje reguliariai vyksta maldos, pasitarimai, vyresniųjų rinkimai, pažymimos šventės, nariai su savo atributais dalyvauja iškilmėse, yra narių sąrašų ir brolijos nuostatų knyga.

Po Tridento susirinkimo atsiradusios *arkibrolijos* gali steigti naujas tokio titulo brolijas, suteikia joms privilegijas ir įgaliojimus. *Sodalicijos* – kokio nors Švč. Mergelės Marijos titulo brolijos, kuriose dalyvavo jėzuitų kolegijų moksleiviai.

## Brolijos požymiai
1646 m. lietuvis dominikonų vienuolis Valerijonas Andriejavičius nurodė geros brolijos bruožus. Visų pirma, brolija turi vadintis kurio nors šventojo ar šventosios garbei. Antra, ji turi motyvuoti teisingą dvasinę (Mišių lankymas) ar pasaulietinę pamaldžią veiklą (pagalba elgetoms, belaisviams, bažnytinių pastatų statyba). Trečia, brolija turi veikti Dievo garbei bei tikinčiųjų naudai (tarnystė Dievui, savęs marinimas) bei nemokamai priimti narius.

## Šaltiniai
Olaide Badmus

**Olaidė Muhamedas Badmusas** (*Olaide Muhammed Badmus*; g. 1999 m. kovo 12 d.) – futbolininkas iš Nigerijos, gynėjas, atstovavęs „Riterių“ klubui. 

## Karjera
2019 ir 2020 metais rungtyniavo Latvijoje, kur atstovavo „Valmieros“ klubui.

2021 m. buvo paskelbta, kad tapo Vilniaus „Riterių“ nariu. 

2021 m. balandžio 20 d. rungtynėse prieš „Panevėžio“ klubą pelnė įvartį ir prisidėjo prie pergalės prieš vieną iš A lygos lyderių (2:0). Po šių rungtynių paskelbus geriausių žaidėjų savaitės rinktinę, Olaidė Badmusas atsidūrė tarp geriausiųjų.

2021 m. rugsėjo 25 d. pelnė įvartį rungtynėse prieš FK Žalgiris ir išlygino rezultatą (1:1). Rungtynės baigėsi lygiosiomis 1:1.

2021 m. gruodžio mėn. klubas pratęsė sutartį su žaidėju.

2022 m. kovo 6 d. A lygos rungtynėse prieš „Panevėžio“ klubą patyrė traumą, dėl kurios praleido dalį sezono. Į rikiuotę grįžo tik gegužės pabaigoje.

2023 m. gruodžio 5 d. tapo žinoma, kad sutartis nebus pratęsta ir žaidėjas palika klubą.

Nuo 2024 m. rungtyniavo CSO Turceni (Rumunija). 2024 m. rugsėjo 16 d. pranešta, kad futbolininkas grįžo į Lietuvą ir atstovaus FC Hegelmann.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Mykolas Steponas Daugirdas

**Mykolas Steponas Daugirdas** (1801 m. Plemborgo dvare, Raseinių apskrityje – 1869 m. Daugirdavos dvare, Raseinių apskrityje) – Rusų Imperijos armijos atsargos poručikas, dvarininkas, 1863 m. sukilimo rėmėjas; turėjo Pernaravos dvarą, Mikalavos ir Verėduvaitės žemes; išėjęs į atsargą, Ariogalos apylinkėse 1848 m. pastatė Daugirdavos dvarą, 1864 m. Pernaravos dvare įsteigė pradžios mokyklą. 

## Biografija

Kilęs iš Ariogalos bajorų Daugirdų šeimos, herbas „Gulbė“. Tėvas – Stanislovas Daugirdas (1748–apie 1835) – Didžių Dirvėnų vaivada, vėliau Žemaičių Kunigaikštystės tijūnas, Plemborgo ir Pakluonio (Paklanių dvaras) savininkas. Motina – Margarita (apie 1765 - apie 1815), duktė Tado Manvydo-Belozoro (Monwid-Białłozor h. Wieniawa lenk.), Didžiųjų Dirvėnų, Tendžiogalos ir Rietavo tijūno, Kairėnų seniūno, Grinkiškio dvarininko. Mykolas-Steponas pakrikštytas rugsėjo 27 d., 1801 m. Krakėse Liuteronų bažnyčioje. Būdamas nepilnametis savanoriu įstojo į Rusijos Imperijos kariuomenės akademiją, inžinerijos specialybę. Stodamas melavo apie savo amžių, pasisakė, jog yra vyresnis; dėl to daugelyje šaltinių jo gimimo metai klaidingai minimi 1798 arba 1799. 

Virš 20 metų tarnavo Rusų Imperijos kariuomenėje, inžinerinėse pajėgose, projektavo ir statė kelius ir geležinkelius Kaukaze. Pasibaigus tarnybai buvo atšauktas į Sankt Peterburgą, ten caro Nikolajaus I dvare susipažino su freilina Sofija Aleksandrovna Charitonova, netrukus vedė. Su žmona apsigyveno Plemborgo dvare, Raseinių paviete. Turėjo Mikalavos ir Verėduvaitės žemes. Už uždirbtus tarnyboje pinigus 1848 m. pats suprojektavo ir vadovavo Daugirdavos dvaro statyboms. Likusią gyvenimo dalį praleido savo pastatytame Daugirdavos dvare. Ten gimė vaikai: Aleksandras (1842-1921), Melanija (g. 1843), Marija (1845-1864), Tadas (g. 1848), Jonas (1853-1892), Konstantinas (1855-1928).

1863 m. sukilimo metu maistu, ginklais ir amunicija rėmė Koliškos būrį. Už tai buvo du kartus tardomas, kalinamas, jo dvaruose buvo atliekamos kratos. Pasmerktas tremčiai ir turto konfiskacijai . Žmonos pastangomis, jos ryšių su aukščiausia Rusijos Imperijos valdžia dėka buvo išteisintas. Dėl grėsmės prarasti turtą 1866 m. perrašė žemes ir dvarus savo žmonos Sofijos Charitonovos-Daugirdienės nusavybėn. Žmona buvo rusė stačiatikė, tai padėjo išvengti tolimesnių kardomųjų sankcijų.

Mirė 1869 m. savo namuose, Daugirdavos dvare. Palaidotas ant šalia dvaro esančio piliakalnio, dabar ši vieta vadinama Senosios Daugirdėnų kapinės.

## Šaltiniai

## Nuorodos
* M.J. Minakowski, Didžiojo Seimo palikuonių genealogija (lenk.)
Marieholm (garlaivis)

**Marieholm** () – Švedijos garlaivis, tarpukariu pervežinėjęs keleivius Baltijos jūroje, o vėliau paverstas karo laivu. Šiuo metu Geteborgo mieste naudojamas kaip restoranas.

## Istorija
Nuleistas nuo stapelio 1934 m. Odensės laivų statykloje *Staalskibsværft A. P. Möller* Danijoje (dabartiniais laikais tapusia Vakarų Baltijos laivų statyklos Klaipėdoje savininke), užsakovas – švedų laivininkystės bendrovė *Svenska Amerika Linien*. Bendrovė specializavosi emigrantų plukdymu iš Šiaurės Europos į JAV, bet naujasis garlaivis ėmė tarnauti ne transatlantinėm kelionėm, o turistų pervežimui iš Baltijos jūros rytinės pakrantės uostų į Švedijos uostamiesčius ir priešinga kryptimi.

Buvo 65 m ilgio ir 9,9 m pločio; grimzda – 4,7 m. Vienu metu galėjo pervežti iki 148 keleivių, o 950 AJ garo variklis leisdavo išvystyti 11 mazgų greitį.

1940 m. garlaivį perėmė Švedijos karinės jūrų pajėgos, jis buvo pervadintas į *HMS Marieholm*. Antrojo pasaulinio karo metais ir kurį laiką pokaryje tarnavo kranto radijo stoties *Hårsfjärden* ryšio retransliuotoju, nuo 1950 m. buvo Karinio jūrų laivyno štabo laivu. 1976 m. buvo nurašytas kaip nebetinkantis karinei tarnybai. 1977 m. jį įsigijo trys privatūs asmenys ir eksploatavo kaip keltą linijose Geteborgas–Sandefjordas bei Malmė–Kopenhaga. Po kelių metų tarnybos galutinai susidėvėjo, buvo remontuotas ir nuo 1984 m. paverstas restoranu Geteborge (prisišvartavęs prieplaukoje tarp Operos teatro ir Jūrų centro). 2010 m. įrašytas į Valstybės saugomų istoriškai vertingų laivų sąrašą.

## Ryšiai su Klaipėda
Jau nuo 1934 m. *Marieholmas* ėmė kursuoti tarp Klaipėdos ir Stokholmo (prieš tai šiuo maršrutu kelioliką reisų buvo atlikęs garlaivis *Bornholm*), kelionė trukdavo apie 25 valandas. Lietuvos gyventojai noriai plaukdavo ekskursijoms į Švedijos sostinę, taip „Gotlands Allehanda“ laikraštis 1934 m. rugpjūčio 23 d. pranešė, kad iš 90 *Marieholmu* plaukiančių į Stokholmą 65 yra lietuviai. Retkarčiais garlaivis iš Klaipėdos plukdydavo turistus į Kalmaro uostą. Reisų skaičius augo: jei 1937 m. jų būta būta 56, tai 1938 m. – jau 200;  *Marieholmui* trasoje ėmė talkinti garlaivis *Kastelholm*. Šiuo maršrutu noriai naudojosi į gimtinę pasisvečiuoti atkeliavę Amerikos lietuviai (iš JAV į Geteborgą plaukdavo transokeaniniu laivu, o po to Stokholmą pasiekdavo traukiniu). 

## Išnašos

## Šaltiniai
* Statens maritima och transporthistoriska „Marieholm“ (šv.) // www.sjohistoriska.se
* ''HMS Marieholm'' Antrojo pasaulinio karo metais (šv.) // http://www.tornsvala.se 

## Nuorodos
* Laivo dabartinė padėtis Geteborgo žemėlapyje
NGC 3172

**NGC 3172** (dar įvardijama ***Polarissima Borealis***) – lęšinė galaktika, esanti Mažųjų Grįžulo Ratų žvaigždyne. Tai artimiausias šiaurės dangaus poliui NGC katalogo objektas. Galaktikos regimasis ryškis – 14,9. Šią galaktiką 1831 m. spalio 4 d. atrado John Herschel. Nuo Žemės NGC 3172 nutolusi apie 285 milijonus šviesmečių, jos skersmuo – ~85 000 šviesmečių.

2010 m. kovą šioje galaktikoje buvo aptikta Ia tipo supernova – 2010af.

## Išnašos
Geldutės

**Geldutės** (*Unio*) – kietageldžių dvigeldžių moliuskų, priklausančių geldutinių šeimai (*Unionidae*), gentis.

Geldučių lervos, glochidijos, parazituoja žuvų žiaunose. Kaupia perlamutrą.

## Rūšys
Išskiriamos 22 geldučių rūšys, tarp jų:
* mažoji geldutė (*Unio crassus*)
* paprastoji geldutė (*Unio pictorum*)
* pleištinė geldutė (*Unio tumidus*)

## Šaltiniai
Kolektyvinis imunitetas

**Kolektyvinis imunitetas** (dar vadinamasis *bandos* arba *bendruomenės, visuomenės imunitetas*) – reiškinys, kai pakankama dalis populiacijos turi imunitetą tam tikrai užkrečiamai ligai. Kolektyvinis imunitetas suformuojamas natūraliai persergant infekcija arba pasiekiamas masiniu vakcinavimu. Skiepai apsaugo paskiepytus žmones ir juos supančius ligoms neatsparius asmenis. Tokiu būdu mažėja tikimybė užsikrėsti visuomenėje, stabdomas infekcijos plitimas. Taip vakcinos netiesiogiai apsaugo ir kitus ligai neatsparius asmenis, ypač labiau pažeidžiamus bendruomenės narius, pavyzdžiui, kūdikius, mažus vaikus, vyresnio amžiaus žmones, žmones su nusilpusia imunine sistema ir žmones, kurie negali skiepytis dėl medicininių priežasčių.

## Išnašos
Semionovo kamanė

**Semionovo kamanė** (*Bombus semenoviellus*) – bitinių (*Apidae*) šeimos vabzdžių rūšis; kamanė. Paplitusi Europoje, daugiausia Baltijos šalyse, Vidurio Europoje, Rusijoje (įskaitant Sibirą). Pavadinta Rusijos keliautojo Piotras Semionovo-Tianšanskio garbei.

Kūnas – 20–25 mm ilgio.

Per metus išsivysto viena karta. Skraido nuo gegužės iki rugsėjo. Laikosi pievose, ypač, tarp pušynų. Patelės ir darbininkės maitinasi skėtinių ir astrinių augalų žieduose.

Lietuvoje Semionovo kamanė reta, sutinkama Dzūkijos nacionaliniame parke, Veisiejų regioniniame parke.

## Šaltiniai
Skiepijimas

**Skiepijimas** arba **vakcinacija** – vakcinos įvedimas į organizmą padedantis sukelti žmogui dirbtinį aktyvų imunitetą kovai su patogenais. Viena imunoprofilaktikos rūšių, efektyviausias infekcinių ligų profilaktikos būdas. Skiepijimas padėjo išnaikinti tokias ligas, kaip raupai, ženkliai sumažino sergamumą poliomielitu, tymais ir stablige, kitomis vaikiškomis ligomis. Pagal veiksmingumą, poveikį mirtingumui, apsaugą nuo luošumo vakcinų skiepijimas užima antrą vietą po geriamojo vandens kokybės svarbos nustatymo.

## Istorija
Skiepijimo pradžia siejama su gydytoju Edvardu Dženeriu, kuris atliko garsųjį karvių raupų įskiepijimo eksperimentą ir 1798 m. jį nuodugniai aprašė. Pirmosios vakcinos buvo kuriamos nuo raupų, pasiutligės, poliomielito. Skiepijimo metodiką kūrė ir tobulino Lui Pasteras.

Lietuvoje nuo raupų skiepyti pradėta 1803 m. Vilniaus universitete. Jozefo Franko, palaikiusio ryšį su E. Dženeriu, ir Augusto Liudviko Bekiu iniciatyva 1808 m. prie Vilniaus universiteto terapijos klinikos įkurtas Vakcinacijos institutas, labdaringa įstaiga, veikusi iki 1831 m. 1897 m. Vilniuje įsteigta viena seniausių pasaulyje Pastero stotis.

Lietuvos Respublikos vaikų profilaktinių skiepijimų kalendorius parengtas ir nuolat tobulinamas atsižvelgiant į Pasaulio sveikatos organizacijos išplėstinės imunizacijos programos reikalavimus, taip pat į Europos Sąjungos teisės aktų, reglamentuojančių vakcinomis valdomų užkrečiamųjų ligų epidemiologinę priežiūrą ir profilaktiką, nuostatas. Į šį profilaktinių skiepijimų kalendorių įtraukti skiepai nuo ligų, kurios gali reikštis sunkia forma, kilti komplikacijų ar net sukelti mirtį.

## Šaltiniai

## Taip pat skaitykite
* Vakcinų kontroversijos
Vakcinų kontroversijos

**Vakcinų kontroversijos** (antivakseris; lietuviškas naujadaras **skieptikas**) – įvairios baimės paplitusios visuomenėje dėl vakcinų keliamo neigiamo poveikio žmogaus organizmui galimai susijusios su antivakcininiais judėjimais. Vakcinoms priešinamasi seniai. Pavyzdžiui, XIX a. Anglija ir JAV parlamentuose priėmė įstatymus, pagal kuriuos skiepijimas nuo raupų tapo privalomas. Po to prasidėjo riaušės gatvėse. Tai laikoma priešskiepinio judėjimo pradžia.

## Neigiamo požiūrio pobūdis
Nors patys aršieji skiepijimo priešininkai kartais teigia, jog konkrečios vakcinos tyčia sukurtos tautoms ar religinėms grupėms pavergti ar naikinti, tokie kraštutiniai požiūriai šiuo metu gana reti. Daug dažniau, pripažįstant globalią skiepų naudą, abejojama dėl jų saugumo. Tėvai kai kada jaučiasi sunkiai besugebą įvertinti balansą tarp konkrečios vakcinos pavojų bei jos privalumų ir neretai išreiškia nepasitenkinimą dėl informacijos trūkumo. Egzistuoja žymus nepasitikėjimas gydytojo sugebėjimais, mokslo galimybėmis ir valstybinės politikos objektyvumu bei garbingumu. Šios baimės iš dalies pagrįstos, nes būta atvejų kai vakcinos sukėlė paralyžių, nusinešdavo gyvybes, tačiau masininė vakcinacija dažniausiai padeda išvengti perteklinių mirčių, sunkių užkrečiamų ligų simptomų, nors kartais juos gali ir sukelti.

## Psichologija
Pasipriešinimą gali sukelti tiek asmeninės patirties apie ligą neturėjimas (žmonėms užmirštant ligos rimtumą), tiek ir įpratimas prie paplitusių, lengvomis laikomų ligų, manant, jog jos niekuo negresia. Pavyzdžiui, gripas kai kurių nelaikomas pakankamai rimta nuo jo skiepytis liga, nors būna tiek sunkių, tiek ir mirties atvejų. Be to, ko nors nedaryti psichologiškai lengviau nei ko nors aktyviai imtis.

## Apeliavimas į natūralumą
Dalis žmonių apeliuoja į natūralumą, manydami, jog sveikiau yra persirgti ir įgauti imunitetą natūraliai. Jie, aišku, pirmiausia kalba apie ligas kuriomis tada svarbu persirgti jauname amžiuje, nes suaugus jos daug labiau pavojingos. Net ir XXI a. Amerikoje kai kurios šeimos tarpusavyje organizuoja „vėjaraupių vakarėlius“, kad užsikrėstų ir persirgtų visi juose dalyvavę vaikai. COVID-19 ligos protrūkio metu, įvedus galimybių pasus, Lietuvoje atsirado sąmoningai šia liga užsikrėsti siekiančių žmonių (taip išvengiant būtinybės skiepytis). Medikų nuomone, taip neabejotinai pavojingiau.

## Grėsmė
Pasaulio sveikatos organizacija priskiria šiuos priešskiepinius judėjimus prie dešimties rimčiausių pasaulio masto grėsmių žmonių sveikatai. Paplitus vengimui skiepytis, sugrįžta išnykusiomis atrodžiusios ligos, taip pat ir mirtys nuo jų. Pavyzdžiui, XXI a. pradžioje religiniai lyderiai Nigerijoje paskatino savo pasekėjus atsisakyti skiepų nuo poliomielito. Dabar Nigerija – tarptautinio masto poliomielito židinys, sėjantis ligą po gretimas šalis. Jame užregistruota apie pusę visų pasaulio poliomielito atvejų.

## Išnašos
Melantas

**Melantas** (, *Μελάνθιος*) – graikų mitologijos personažas, Nelėjo palikuonis, Mesenijos karalius.

Pasakojama, kad iš Mesenijos Melantą išvarę Herakleidai, kuomet užkariavę Peloponesą. Patartas Delfų orakulo, Melantas apsistojęs Atikoje. Kilus karui tarp atėniečių ir bojotų, Ksantas, bojotų karalius, iškvietė dvikovon Timoitą, Atėnų karalių, paskutinį iš Tesėjo palikuonių. Timoitas iššūkio nepriėmė, motyvuodamas savo amžiumi ir silpnumu. Timoitą pakeisti sutiko Melantas, tačiau su sąlyga, kad sėkmės atveju jam atiteksiąs sostas. Melantas dvikovą laimėjo – užmušė Ksantą ir tapo karaliumi. Taip valdžios neteko Tesėjo palikuonys. 

Esama ir kitokių versijų. Pauzanijas mini, kad Ksanto nugalėtojas buvęs Andropompas, Melanto tėvas. Anot Aristotelio, Ksantą įveikęs Kodras, Melanto sūnus. Pauzanijo teigimu, viešpataujant Melantui, iš Aigialo achajai išvarė jonėnus. Šie prieglobstį radę Atėnuose.

## Išnašos
2021 m. Allsvenskan

**[[2021]] m. [[Allsvenskan]]** – 2021 m. Švedijos aukščiausiosios futbolo lygos sezonas. Prasidėjo 2021 m. balandžio 10 d., baigėsi 2021 m. gruodžio 4 d. Dalyvavo 16 komandų.

## Pokyčiai
*  Falkenbergs FF ir Helsingborgs IF iškrito; 
*  Superettan nugalėtojai Halmstads BK buvo perkelti į Allsvenskan.
*  Superettan antrą vietą užėmę Degerfors IF buvo perkelti į Allsvenskan.

## Dalyviai
* Pateikti klubų namų stadionai, jų danga ir talpa.
* Danga: arba natūrali žolė, arba dirbtinės dangos aikštės (DDA).
* Dėl rėmimo sutarčių stadionai gali turėti kelis pavadinimus.

## Turnyrinė lentelė
* Malmö FF tapo 2021 m. čempionais. Surinko 59 taškus.
* AIK Solna irgi surinko 59 taškus, tačiau liko antroje vietoje.


## Pereinamosios rungtynės
* Dėl išlikimo lygoje kovojo Halmstads BK ir žemesniojo diviziono Helsingborgs IF.
----

----
----

; '''Helsingborgs IF nugalėjo varžovus bendru dviejų rungtynių rezultatu 3-2 ir pateko į 2022 m. Allsvenskan.
----

## Taip pat skaitykite
* 2021 m. Superettan
* 2021 m. Damallsvenskan

## Išnašos

## Nuorodos
* Oficiali lygos svetainė (Allsvenskan)
* SOCCERWAY 2021 m. Allsvenskan
* SOCCERWAY 2021 m. Superettan
* SOCCERWAY 2021 m. Taurės turnyras
* Transfermarkt ALLSVENSKAN 2021
* RSSSF duomenų bazė (Čempionai ir sezonai);
* RSSSF duomenų bazė (Taurės turnyrai);
Chris Cornell

**Kristoferis Džonas Kornelis** (angl. *Christopher John Cornell*, 1964 m. liepos 20 d. – 2017 m. gegužės 18 d.) – amerikiečių dainų autorius ir muzikantas, geriausiai žinomas kaip gitaristas, roko grupių „Soundgarden“ ir „Audioslave“ lyderis. Jis taip pat turėjo solo karjerą ir dirbo su garso takeliais. Kornelis buvo ir trumpai gyvavusios roko grupės „Temple of the Dog“ lyderis. Ši grupė buvo dedikuota jo draugui muzikantui Endriu Vud (*Andrew Wood*), kuris mirė dėl heroino perdozavimo.

Kornelis laikomas viena pagrindinių XX a. 10 deš. grandžo judėjimo asmenybių. Jis gerai žinomas, kaip išskirtinio talento dainų autorius, pasižymėjęs beveik keturias oktavas apimančiu stipriu balsu. Atlikėjas išleido keturis solo albumus, tokius, kaip „Euphoria Morning“ (1999), „Carry On“ (2007), „Scream“ (2009), „Higher Truth“ (2015), „Songbook“ (2011) bei dvi kompiliacijas – „The Roads We Choose“ (2007) ir „Chris Cornell“ (2018). Pastaroji išleista po muzikanto mirties. 

Kornelis yra gavęs „Auksinių gaublių“ nominaciją už savo dainą „The Keeper“, kuri buvo naudojama 2011 m. biografinėje veiksmo dramoje „Pamokslininkas su kulkosvaidžiu“ (angl. *„Machine Gun Preacher“*), ir atliko kartu su kompozitoriumi Deividu Arnoldu (*David Arnold*) parašytą dainą „You Know My Name“, naudotą 2006 m. Džeimso Bondo filme „Kazino „Royale“ (angl. *„Casino Royale“*). Paskutinis prieš mirtį jo solo leidimas buvo singlas „The Promise“, skirtas labdarai. Pastarasis kūrinys buvo naudojamas 2016 m. filmo, su tuo pačiu pavadinimu, pabaigos titruose.

Dainininkas kentėjo nuo chroniškos depresijos didžiąją savo gyvenimo dalį. Jis buvo rastas pasikoręs Detroito viešbutyje 2017 m. gegužės 18 d. po pasirodymo su „Soundgarden“, kuris įvyko prieš valandą teatre „Fox“.

## Išnašos
Melantijas

**Melantijas** (, *Melanthius*) – graikų mitologijos personažas, Dolijo, Penelopės vergo, sūnus.

Pasakojama, kad Melantijas buvęs Odisėjo piemuo, suteikęs pagalbą Penelopės jaunikiams. Melantijas nepažinęs po kelionių grįžusio Odisėjo ir jį įžeidęs. Odisėjas pradėjęs žudyti jaunikius, o Melantijas bandęs perduoti jiems ginklus, tačiau jo pastangos nuėjusios veltui. Odisėjas Melantiją sukapojęs į gabalus, o juos išmetęs šunims.

## Išnašos
Arijus Bražinskas

**Arijus Bražinskas** (g. 2000 m. sausio 26 d.) – Lietuvos futbolininkas, vartininkas.

## Biografija
Futbolą pradėjo žaisti Alytaus mieste, o vėliau persikėlė į Kauną ir tobulėjo tuometinėje Nacionalinėje futbolo akademijoje (NFA).

Atstovavo Sheffield Wednesday U18; italų Mantova 1911 ir Aquila 1902 Montevarchi.
### DFK Dainava
2021 m. žaidė DFK Dainava ekipoje, kuri debiutavo A lygoje. Jaunam žaidėjui buvo numatytas atsarginio vartininko vaidmuo, tačiau jo kolega Martynas Matijoška jau pirmose rungtynėse gavo raudoną kortelę ir vartus gynė Bražinskas. Matijoška ant atsarginių suolo praleido dar keturias rungtynes ir tik tada vėl tapo pagrindiniu vartininku.

### FK Kauno Žalgiris
2022 m. sausio mėn. pranešta, kad tapo FK Kauno Žalgiris nariu. 2022 m. A lygoje nežaidė, 2023 m. pasirodė dviejose rungtynėse. Pagrindinės ekipos vartus gynė dvieose LFF taurės rungtynėse, bei LFF Supertaurės finale. 2023 m. vasario 26 d. rungtynėse sėl LFF Supertaurės tarp FK Žalgiris ir FK Kauno Žalgiris rezultatas po pagrindinio laiko buvo lygus (1-1), o baudinių serijos metu tikslesni buvo vilniečiai, laimėję ją 3-2 ir iškovoję trofėjų.

2023 m. gruodžio 18 d. tapo žinoma, kad žaidėjas palieka klubą.

### FC Hegelmann
Nuo 2024 m. atstovavo FC Hegelmann. 2024 m. gegužės 12 d. debiutavo A lygos rungtynėse prieš FK Žalgiris.

2025 m. gruodžio 15 d. oficialiai paskelbta, kad „Hegelmann“ klubą paliko trys futbolininkai: Arijus Bražinskas, Yanis Azouazi ir Nikola Džoričius.

### FK Panevėžys
2025 m. gruodžio 15 d. oficialiai paskelbta, kad futbolininkas atstovaus „Panevėžio“ klubui.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Martynas Matijoška

**Martynas Matijoška** (g. 1995 m. lapkričio 20 d., Alytuje) – buvęs Lietuvos futbolininkas, vartininkas.

## Biografija
Karjerą pradėjo Dainava ekipoje. 2013 m. nesužaidė nei vienerių rungtynių A lygoje.

2014 m. atstovavo bankrutuojančiai Dainavai. Sužaidė trejose rungtynėse, o prasileido net dvidešimt įvarčių.

Žaidė Kipre Alki Oroklini, o 2020 m. Kėdainių „Nevėžyje“.

2021 m. žaidė DFK Dainava ekipoje, kuri debiutavo A lygoje. Žaidėjui buvo numatytas pagrindinio vartininko vaidmuo, tačiau jau pirmose rungtynėse gavo raudoną kortelę ir vartus gynė Arijus Bražinskas. Matijoška ant atsarginių suolo praleido dar keturias rungtynes ir tik tada vėl tapo pagrindiniu vartininku. Vartininkas buvo išrinktas į simbolinę XII (12) turo rinktinę, kai rungtynėse prieš FC Hegelmann  Litauen atrėmė 5 varžovų smūgius, nepraleido nė vieno įvarčio ir surinko 258 „InStat“ naudingumo balais.

2023 m. sausio mėn. tapo žinoma, kad vartininkas baigia profesionalo karjerą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* alyga.lt svetainė
* lietuvosfutbolas.lt
* Transfermarkt
* SOCCERWAY
* globalsportsarchive
Linas Savastas

**Linas Savastas** (g. 1986 m. sausio 24 d., Alytuje) – Lietuvos futbolininkas, saugas. Šiuo metu (2021 m.) atstovauja Alytaus „Dainavai“.

## Biografija
2013 m. žaidė Dainava ekipoje. 2013 m. Alytaus komandoje sužaidė 11 rungtynių A lygoje.

2014 m. atstovavo Utenos „Uteniui“ ir per 27 rungtynes pelnė du įvarčius. 

2021 m. žaidė DFK Dainava ekipoje, kuri debiutavo A lygoje. Beveik visą balandžio mėnesį nerungtyniavęs Savastas buvo išrinktas į simbolinę XIV (14) turo rinktinę.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* alyga.lt
* lietuvosfutbolas.lt
* transfermarkt.com
* Soccerway
Vasalunds IF

**Solnos „Vasalunds IF“** – Švedijos futbolo klubas iš Solnos. Šiuo metu (2021 m.) dalyvauja Superettan (antros pakopos) pirmenybėse.

## Istorija
1934 m. įkurtas klubas. Yra žaidę antroje pakopoje 1957/58 m. sezone; nuo 1977 m. iki 1997 m. 

Po dvidešimties sezonų Antroje pakopoje iškrito į žemesnius lygmenis. Grįžo vienam sezonui (2009 m.) ir vėl iškrito. 

Nuo 2021 m. ir vėl žaidžia Superettan (antra pakopa).

## Pasiekimai
; Division 1 prizininkai.
* Šiaurės zona (4): 1989, 1990, 1993, 2008, 2016 Antroji vieta.
* šaltiniai: RSSSF duomenų bazė.

## Sezonai

|}

## Apranga
;Sportinės aprangos pokyčiai:
* Namuose žaidžia raudona juoda apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* Transfermarkt
* footballdatabase.eu 
* worldfootball.net 
* zerozero.pt
L. M. Stankevičiaus ministrų kabinetas

**Lauryno Mindaugo Stankevičiaus ministrų kabinetas** – 7-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas ir darbas
Prezidentas Algirdas Mykolas Brazauskas 1996 m. vasario 23 d. ministru pirmininku paskyrė Lietuvos demokratinės darbo partijos atstovą Lauryną Mindaugą Stankevičių, po to, kai dėl finansinio skandalo Seimas atleido Adolfą Šleževičių. L. M. Stankevičius po pastarojo vyriausybės griūties jau ėjo ministro pirmininko pareigas. 

7-oji vyriausybė įgaliojimus gavo ir savo darbą pradėjo 1996 m. kovo 19 d., kai Seimas pritarė jos programai. 

Ministrų kabinetas dirbo iki šeštojo Seimo kadencijos pabaigos, o vėliau pareigas ėjo laikinai, iki kol 1996 m. gruodžio 10 d. darbą pradėjo naujas Gedimino Vagnoriaus (II) vadovaujamas kabinetas.

## Kabinetas
Šie ministrai dirba septintajame ministrų kabinete:

## Išnašos
Roberts Zelmanis

**Robertas Zelmanis** (*Roberts Zelmanis*; g. 2001 m. balandžio 18 d.) – futbolininkas iš Latvijos, rungtyniaujantis gynėjo pozicijoje.

2020 m. atstovavo Latvijos U-19 rinktinei, kurioje pasižymėjo įvarčiais atrankos į Europos čempionatą varžybose. Du įvarčius pelnė – į Moldovos, vieną – į Nyderlandų rinktinės vartus.

## Karjera
Futbolininko karjerą pradėjo Latvijoje. 2019 m. priklausė RFS, o 2020 m. debiutavo Virsligoje, kai atstovavo Liepojos klubą. Per sezoną sužaidė 12 rungtynių aukščiausioje šalies lygoje.

Atvyko į Lietuvą. 2021 m. buvo paskelbta, kad tapo Alytaus „Dainavos“ nariu. 2021 m. kovo 6 d. debiutavo A lygoje prieš Kėdainių „Nevėžį“. Iš viso sužaidė tris rungtynes A lygoje, bei žaidė ir Dainavos B ekipoje. penkis kartus žaidė Antroje lygoje.

2021 m. sezoną užbaigė Latvijoje, kur atstovavo „Super Novos“ klubui, žaidusiam Pirmoje lygoje.

2024 m. sezone rungtyniavo Gute klube (Švedija).

## Statistika
; A lygos statitika.

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė 
* transfermarkt 
* lietuvosfutbolas.lt
Jevgenij Terzi

**Jevgenijus Terzis** (*Євгеній Ігорович Терзі*; g. 1997 m. liepos 27 d.) – futbolininkas iš Ukrainos, saugas.

## Karjera
Futbolininko karjerą pradėjo gimtinėje. Zorya U19 ir Zorya II ekipose.

Profesionalo kelias prasidėjo 2017 m., kai priklausė PFK Sumy klubui. 

2017 m. lapkričio mėn. prisijungė prie FC Žemčužyna Odesa.

2018 m. perėjo į Metalist 1925.

2019−2020 m. sezone rungtyniavo Žitomiro "Polissja“. 

Paskutinis klubas, prieš atvykstant į Lietuvą, buvo Pirmos lygos Chersono „Kristal“. jame žaidė 2020 m.

### DFK Dainava
2021 m. pradžioje atvyko į Lietuvą ir tapo Alytaus „Dainavos“ nariu. 2021 m. kovo 6 d. debiutavo A lygoje.

2021 m. rugpjūčio 1 d. rungtynėse prieš FK Riteriai gavo geltoną kortelę, vėliau užsidirbo ir antrą geltoną, kuri virto raudona. Likę mažumoje alytiškiai pralaimėjo „riteriams“ rezultatu 1:2.

2021 m. rugsėjo 12 d. rungtynėse prieš FK Banga pasižymėjo įvarčiu.

### FK Podgorica (OFK Mladost Lješkopolje)
2022 m. persikėlė į Juodkalniją ir atstovavo „Podgoricos“ klubui.

### SK Super Nova
2022 m. liepos mėn.  persikėlė į Latviją. Atstovavo Super Novos klubui.

## Statistika
; A lygos ir Pirmos lygos statistika

Spalvų reikšmės:
:  rungtynės A lygoje;

## Išnašos

## Nuorodos
* SOCCERWAY 
* alyga.lt svetainė 
* Transfermarkt 
* lietuvosfutbolas.lt
Akim Sairinen

**Akimas Saidas Sairinenas** (*Akim Saeed Sairinen*; g. 1994 m. gegužės 22 d.) – futbolininkas iš Suomijos, rungtyniaujantis gynėjo pozicijoje.

## Karjera
Futbolininko karjerą pradėjo Suomijoje. Žaidė Mikkelin Palloilijat, Ekenäs IF klubuose.

2018 m. persikėlė į Estiją ir atstovavo JK Tammeka, kuris dalyvavo Meistriliiga pirmenybėse. 2019 m. sezoną tęsė estų klube.

2020 m. žaidė norvegų Florø SK, kuris dalyvavo 2. division pirmenybėse.

Atvyko į Lietuvą. 2021 m. buvo paskelbta, kad tapo Alytaus „Dainavos“ nariu. 2021 m. kovo 26 d. debiutavo A lygoje. Žaidžia ir Alytaus klubo dublerių komandoje. Suomis buvo išrinktas į simbolinę XII (12) turo rinktinę, kai rungtynėse prieš FC Hegelmann  Litauen laimėjo visas 9 dvikovas ir 4 dvikovas „antrame aukšte“. Pasižymėjo rezultatyviu perdavimu, po kurio buvo pelnytas pergalingas įvartis.

2022 m. pirmoje pusėje rungtyniavo Pargas Idrottsförening, kuris dalyvavo Ykkonen (II pakopa).

2023 m. atstovavo Panargiakos APO (Graikija). 2024 m. persikėlė į Lynx FC (Gibraltaras). 2024 m. vasarą grįžo į Suomiją ir prisijungė prie Mikkelin Palloilijat. Nuo 2025 m. atstovavo Turun Palloseura.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
Shun Maeta

**Šunas Maeta** (*Shun Maeta*; g. 1998 m. birželio 29 d.) – futbolininkas iš Japonijos, rungtyniaujantis saugo pozicijoje.

## Karjera
Futbolininko karjerą pradėjo gimtinėje. Priklausė Heisei International University komandai.

Atvyko į Lietuvą 2021 m. Puolėjas dalyvavo Kauno rajono „Hegelmann Litauen“ ir „Vilniaus Vyčio“ ikisezoninio pasirengimo stovyklose, kur spėjo pasižymėti įvarčiu. Galiausiai tapo Alytaus „Dainavos“ nariu. 2021 m. kovo 6 d. debiutavo A lygoje. Vėliau gavo traumą ir kurį laiką nežaidė.

2022 m. rungtyniavo KPV (). Ykkönen sužaidė vienuolika rungtynių ir pelnė vieną įvartį.

2023 m. rungtyniavo Mounties Wanderers FC (Australija).

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* alyga.lt svetainė 
* Soccerway 
* Transfermarkt 
* lietuvosfutbolas.lt
Cyrille Tchayi Tchamba

**Sirilas Čajus Čamba** (*Cyrille Tchayi Tchamba*; g. 1998 m. vasario 25 d.) – futbolininkas iš Kamerūno, saugas, puolėjas.

## Karjera
Futbolininko karjerą pradėjo gimtinėje, Kamerūne, kur atstovavo aukščiausioje šalies lygoje rungtyniaujančiam „Union Douala“ klubui. Union Douala pirmasis žinomas klubas, kuriam atstovavo.
### Vilniaus Vytis
Atvyko į Lietuvą 2019 m. ir žaidė Vilniaus Vytyje. 2019 m. spalio 16 d. rungtynėse prieš FC Pakruojis pasižymėjo penkiais įvarčiais ir prisidėjo prie varžovų triuškinimo (15:1). Pastarosios ekipos lyderiu antroje sezono pusėje tapęs kamerūnietis atkreipė Vilniaus „Riterių“ dėmesį bei buvo išnuomotas. Po pusmečio nuomos futbolininkas grįžo į „Vilniaus Vytį“, kur ir užbaigė 2020–ųjų metų sezoną.

2020 m. žaidė FK Riteriai ir Riteriai B ekipose; o 2020 m. antroje pusėje Vilniaus Vytyje Pirmoje lygoje.

### DFK Dainava
2021 m. buvo paskelbta, kad tapo Alytaus „Dainavos“ nariu.  2021 m. balandžio 20 d. rungtynėse prieš FK Sūduva pelnė pirmą įvartį A lygoje. Sūduva pirmavo 3:0 ir Čamba pelnė garbės įvartį (galutinis rezultatas 3:1 marijampoliečių naudai). 2021 m. gegužės 8 d. rungtynėse prieš FC Džiugas pasižymėjo įvarčiu, atliko rezultatyvų perdavimą, bei surinko 253 „InStat“ naudingumo balus. Buvo išrinktas į simbolinę turo rinktinę.

### FC Samtredia
2022 m. persikėlė į FC Samtredia (Sakartvelas). Rungtyniavo antrame pagal pajėgumą šalies divizione. Sužaidė 29 rungtynes Erovnuli lygoje ir pelnė aštuonis įvarčius.

2022 m. sezone FC Samtredia užėmė trečią vietą, nugalėjo pereinamosiose rungtynėse ir išsikovojo vietą stipriausioje šalies lygoje.

### FC Orbi
Nuo 2026 m. atstovavo FC Orbi (Sakartvelas).

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė 
* Transfermarkt 
* lietuvosfutbolas.lt
Renatas Banevičius

**Renatas Banevičius** (g. 2000 m. spalio 18 d., Alytuje) – Lietuvos futbolininkas, saugas.

Kitados atstovavo įvairaus amžiaus šalies jaunimo rinktinėms.

## Biografija
Dainavos klubo akademijos „FA Dainava“ auklėtinis. DFK Dainava ir dublerių ekipose žaidė nuo 2016 iki 2025 m. Buvo komandos kapitonu.

Nuomos pagrindais 2020 m. atstovavo Sūduvai ir vieną kartą žaidė A lygoje. Stipriausioje lygoje žaidėjas debiutavo 2020 m. birželio 14 d. prieš FK Riteriai. 

Nuo 2021 m. statovavo Alytaus „Dainavos“ klubui. Pagrindinė alytiškių komanda debiutavo A lygoje.

Iškrito iš A lygos, ir žaidė 2022 m. Pirmoje lygoje. Tapo Pirmos lygos nugalėtojais ir grįžo į A lygą.

2024 m. balandžio 6 d. pelnė įvartį A lygos rungtynėse prieš Gargždų „Bangą“.

2024 m. gegužės 26 d. pelnė pirmąjį įvartį A lygos rungtynėse prieš Gargždų „Bangą“. Namuose žaidę gargždiškiai patyrė triuškinantį pralaimėjimą rezultatu 0-3. Alytiškiams įvarčius pelnė Renatas Banevičius (iš 11 m. baudinio), Chibuike Nwosu, o pačioje rungtynių pabaigoje (90+5 min.) pasižymėjo ir Daniel Misiūnas.

2025 m. sausio 21 d. tapo žinoma, kad futbolininkas lieka klube. Po 2025 m. sezono DFK Dainava iškrito iš A lygos, žaidėjo kontraktas pratęstas nebuvo.

2026 m. vasario 6 d. FK Jonava pranešė kad žaidėjas jungiasi prie klubo.

## Statistika
; A lygos statistika

Spalvų reikšmės:
:  Rungtyniavo A lygoje;
:  Pirmoje lygoje;

## Rinktinės
Kitados buvo kviečiamas į Lietuvos jaunimo rinktines. 2016 m. su Lietuvos U-17 rinktine kovojo prieš Norvegijos bendraamžius.

2019 ir 2020 m. buvo kviečiamas į U-21 rinktinės stovyklas. 2020 m. lapkričio 11 d. U-21 rikntinė 3:0 sutriuškino San Marino bendraamžius. Banevičius pasižymėjo vienu įvarčiu.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Danilas Makejevas

**Danilas Makejevas** (*Daniil Makeyev*; g. 1998 m. liepos 30 d.) – futbolininkas iš Rusijos, rungtyniaujantis puolėjo pozicijoje.

## Karjera
Futbolininko karjerą pradėjo gimtinėje. Žaidė Akademia Spartak Moscow, Spartak II, Khimki II, Rubin Kazan II, Zenit II jaunimo komandose.

2021 m. buvo paskelbta, kad tapo Alytaus „Dainavos“ nariu. 2021 m. kovo 21 d. rungtynėse prieš Džiugą pelnė debiutinį įvartį A lygoje.

2021 m. vasarą  grįžo į Rusiją. Atstovavo FK Jessentuki, kuris žaidė Nacionalinės futbolo lygos Antrame divizione (trečioje pakopoje).

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė 
* transfermarkt 
* lietuvosfutbolas.lt
Gustas Zabita

**Gustas Zabita** (g. 2002 m. sausio 5 d., Alytuje) – Lietuvos futbolininkas, saugas. Šiuo metu (2024 m.) priklauso Dainavos klubui.

## Biografija
2019 m. žaidė DFK Dainava ir FA Dainava ekipose. 2021 m. rungtyniavo DFK Dainava ekipoje, kuri debiutavo A lygoje.

Stipriausioje lygoje žaidėjas debiutavo 2021 m. kovo 6 d. prieš Kėdainių „Nevėžį“.

Paskutiniame ture padėjo Alytaus „Dainavos“ ekipai nugalėti Marijampolės „Sūduvą“ ir buvo išrinktas į simbolinę A lygos žaidėjų savaitės simbolinę rinktinę.

### 2022 m.
2022 m. Alytaus „Dainavos“ neliko A lygoje, todėl žaidėjas buvo nuomos pagrindais perleistas „Šiauliams“.

2022 m. kovo 6 d. debiutavo Šiaulių FA gretose A lygos rungtynėse prieš „Sūduvos“ klubą, kurios baigėsi nulinėmis lygiosiomis.

### 2023 m.
2023 m. sausio 9 d. tapo žinoma, kad žaidėjas palieka Šiaulių akademijos ekipą. Tęsė karjerą „Dainavos“ klube.

### 2024 m.
2024 m. rugpjūčio 25 d. pasižymėjo įvarčiu A lygos rungtynėse prieš FK Panevėžys. Varžovai pirmavo, o po Gusto Zabitos tikslaus smūgio rezultatas tapo lygus (1-1).

### 2025 m.
2025 m. sausio 30 d. pranešta, kad futbolininkas ir toliau atstovaus „Dainavos“ klubui.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Dzambolatas Calagovas

**Dzambolatas Anatoljevičius Calagovas** (*Дзамболат Цаллагов*; g. 2000 m. sausio 1 d.) – futbolininkas iš Rusijos, rungtyniaujantis saugo pozicijoje.

## Karjera
Futbolininko karjerą pradėjo gimtinėje, Rusijoje. Atstovavo Maskvos „Lokomotyvo“ jaunimo ekipoms.

2019–2020 m. priklausė Kazankos ekipai. Jie yra Maskvos „Lokomotyvo“ jaunimo komanda, kuri dalyvauja žemesniųjų divizionų kovose bei įvairaus rango turnyruose.

### DFK Dainava
Atvyko į Lietuvą 2021 m. ir tapo Alytaus „Dainavos“ nariu. Dainavos B ekipoje pirmas rungtynes sužaidė 2021 m. kovo 28 d. prieš Nevėžis B. 2021 m. balandžio 3 d. prieš Saned pasižymėjo įvarčiu ir prisidėjo prie alytiškių pergalės rezultatu 4:0. Tai buvo Antros lygos pirmenybių rungtynės. A lygoje debiutavo 2021 m. balandžio 2 d. rungtynėse prieš FK Riteriai. Šiose rungtynėse pasirodė 73 min. po keitimo. Alytiškiai su FK Riteriai sužaidė rezultatu 2:2.

2022 m. sausio mėn. pranešta, kad žaidėjas dalyvavo Maskvos „Torpedo“ peržiūroje.

#### Chabarovsko SKA
2022 m. vasario 26 d. pranešta, kad nuomos pagrindais žaidėjas rungtyniaus Rusijoje. 

Išnuomotas Chabarovsko SKA klubui.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* Soccerway 
* alyga.lt svetainė 
* transfermarkt 
* lietuvosfutbolas.lt
2021 m. moterų A lyga

**[[2021]] m. [[Lietuvos moterų futbolo A lyga]]** – 29–osios moterų futbolo aukščiausios lygos pirmenybės nepriklausomoje Lietuvoje.

* Moterų futbolo A lygos sezonas prasidėjo 2021 m. kovo 28 d. ir baigėsi lapkričio 7 d.

## 2021 m. [[Lietuvos moterų futbolo A lyga|Moterų futbolo A lyga]]
2021 m. A lygoje rungėsi šešios komandos keturių ratų sistema:
### Dalyviai
* „Gintra“ (*[[Šiauliai]]*);
* „MFK Kauno Žalgiris“ (*[[Kaunas]]*);
* „MFK Banga“ (*[[Gargždai]]*);
* „Utenos Utenis“ (*[[Utena]]*);
* MFA „Žalgiris“-MRU (*[[Vilnius]]*);
*  FK „Vilnius“ (*[[Vilnius]]*); (lygos naujokės iš Pirmos lygos)

*  Lygoje nebeliko SG-FA „Šiauliai“ (*[[Šiauliai]]*);

### Komandų rikiuotė
* 2021 m. spalio mėn., likus 4 turams iki čempionato pabaigos, FC Gintra užsitikrino 20 čempionių titulą klubo istorijoje.

## Rezultatai
* 2021 m. gegužės 2 d. Gytarių stadione (Šiauliuose) FC Gintra	rezultatu 18:0 nugalėjo Utenos Utenio ekipą. Rimantė Jonušaitė šiose rungtynėse pelnė net aštuonis įvarčius.

## Rezultatyviausios žaidėjos
* Jessica Kohm Ayers 25 įvarčiai;

## Pandemijos grėsmė
Čempionatas vyko pandemijos sąlygomis.

## FC Gintra žaidėjos
*Atnaujinta: [[2021]] m. [[rugpjūčio 19]] d.*

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

  

 

## Taip pat skaitykite
* 2021 m. LMFA I lyga
* 2021 m. A lyga
* UEFA moterų čempionų lyga 2021–2022 m.

## Šaltiniai

## Nuorodos
* Soccerway (2021 m. moterų A lyga)
* Moterų A lygos puslapis (lietuvosfutbolas.lt svetainėje)
* Gintra (lietuvosfutbolas.lt svetainėje)
* MFA Žalgiris-MRU (lietuvosfutbolas.lt svetainėje)
* Banga (lietuvosfutbolas.lt svetainėje)
* Kauno Žalgiris (lietuvosfutbolas.lt svetainėje)
* Vilnius  (lietuvosfutbolas.lt svetainėje)
* Utenos Utenis (lietuvosfutbolas.lt svetainėje)
* LFF.LT (Oficiali LFF svetainė)
Laodamantas (Eteoklio sūnus)

**Laodamantas** () – graikų mitologijos personažas, Tėbų karalius, Eteoklio sūnus.

Pasakojama, kad iš pradžių Laodamantas buvo globojamas Kreonto. Anot vienos mito versijos, Laodamantas Heros šventykloje gyvas sudegino Antigonę ir Ismenę. Tą jis padarė sužinojęs, kad jos palaidojo Polineiką. 

Karaliaujant Laodamantui, epigonai išžygiavo prieš Tėbus. Laodamantas ties Glisu stojo su jais į mūšį. Nors Laodamantui pavyko užmušti epigonų vadą Aigialėją, jį patį nužudė Alkmeonas. Anot kitos versijos, po pralaimėto mūšio Laodamantas naktį paspruko su savo kariuomenės likučiais ir prisiglaudė Ilyrijoje, enchelėjų valdomoje teritorijoje.

## Išnašos
Oskaras Lukošiūnas

**Oskaras Lukošiūnas** (g. 1998 m. liepos 12 d., Alytuje) – Lietuvos futbolininkas, gynėjas. Kitados atstovavo Lietuvos jaunimo rinktinėms.

## Biografija
Kitados žaidė Dainavos (2013 m.), Šiaulių (2014–2015 m.) ir Žalgirio (2015–2016 m.) jaunimo komandose.

Nuo 2015 m. žaidė Žalgiris B ekipoje, kuri rungtyniavo Pirmoje lygoje. 

Nuo 2017 m. atstovavo DFK Dainavai, kuri dalyvavo Pirmoje lygoje ir FA Dainavai, kuri žaidė Elitinėje U-19 lygoje.

2021 m. žaidė DFK Dainava ekipoje, kuri debiutavo A lygoje. Sezono pradžią praleido dėl traumos, o A lygoje debiutavo 2021 m. balandžio 2 d. rungtynėse prieš FK Riteriai.

2024 m. liepos 21 d. pelnė įvartį A lygos rungtynėse prieš FK Banga. Alytiškiai nugalėjo varžovus rezultatu 3-1.

2025 m. sausio 21 d. tapo žinoma, kad futbolininkas lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Rinktinės
; Lietuvos U-17
2014 m. žaidė prieš ispanus, slovakus, liuksemburgiečius.

; Lietuvos U-21 rinktinė
Kviečiamas į Lietuvos jaunimo (U-21) futbolo rinktinės stovyklas.

2019 m. birželio 9 d. žaidė draugiškose rungtynėse prieš Latvijos U-21 rinktinę.

## Išnašos

## Nuorodos
* alyga.lt svetainė
* Transfermarkt
* SOCCERWAY
* lietuvosfutbolas.lt
* Globalsportsarchive
Øygarden FK

**Øygarden FK**, o pilnu pavadinimu **Øygarden Fotballklubb** – Norvegijos futbolo klubas iš Ejgardeno.

## Istorija
Klubas įkurtas 2020 m. Perėmė kito klubo licenciją ir vietoje Nest Sortos pateko į 1. divisjon (II pakopa).

2020 m. sezone rungtyniavo Pirmame divizione, bet liko paskutinėje vietoje ir iškrito į žemesnį divizioną. 

2022 m. dar nesibaigus sezonui, buvo pranešta, kad investicijos į futbolo klubą nutrauktos. Klubas turėjo 5,8 mln norvegijos kronų įsiskloinimus. Žaidėjai atleisti nuo įsipareigojimų klubui, ekipos išformuotos ir paskelbta apie klubo bankrotą.

## Sezonai

|}

## Išnašos

## Nuorodos
* Oficiali klubo svetainė
* SOCCERWAY
* Transfermarkt
Žaidimas (reikšmės)

**Žaidimas** gali reikšti:
* Žaidimas – įvairi pramoginė veikla;
* Kompiuterinis žaidimas – žaidimas, kuris yra žaidžiamas kompiuteriu ar kitu specialiai tam pritaikytu įrenginiu;
* Vaidmenų žaidimas – žaidimas, kuriame žaidėjas susitapatina su fantastiniu, įsivaizduojamu veikėju, keliaudamas, kovodamas ir kitaip veikdamas už jį išgalvotame, fantastiniame pasaulyje;
* Sportinis žaidimas – pagal tam tikras taisykles organizuojama žmonių veikla, derinant fizinius ir intelektinius gebėjimus;
* Azartinis žaidimas – žaidimas, kurio rezultatas yra atsitiktinis ir beveik nepriklauso nuo dalyvių sugebėjimų žaisti;
* Stalo žaidimas – dažniausiai žaidžiamas ant žaidimo lentos su specialiais žaidimo komponentais;
* Kortų žaidimas – bet kuris žaidimas, kuriame naudojamos žaidimo kortos.
Aretas Gėgžna

**Aretas Gėgžna** (g. 1988 m. lapkričio 29 d.) – futbolo treneris, buvęs Lietuvos futbolininkas, žaidęs atakuojančio saugo pozicijoje. Ilgą laiką žaidė šalies Pirmoje lygoje ir būdavo vienas rezultatyviausių ekipos žaidėjų.

## Karjera
Ilgametis „Nevėžio“ futbolo klubo žaidėjas. Klube žaidė jaunimo komandose (nuo 2004 m.), vėliau pateko į pagrindinę komandą.

Nuo 2014 m. buvo Jonavos „Lietavos“ žaidėjas. 2015 m. su Lietava tapo Pirmos lygos nugalėtoju.

Nuo 2016 m. žaidė Kėdainių „Nevėžio“ klube. 2020 m. vėl tapo Pirmos lygos nugalėtoju, šį kartą atstovaudamas Kėdainių „Nevėžiui“.

2021 m. žaidė Nevėžio ekipoje, kuri debiutavo A lygoje. 2021 m. balandžio 17 d. rungtynėse prieš FK Panevėžys pelnė debiutinį įvartį A lygoje. Buvo išrinktas į simbolinę turo rinktinę kaip puolėjas.

2021 m. spalio 18 d. rungtynėse prieš FK Žalgiris pasižymėjo pelnydamas įvartį.

Po 2023 m. sezono baigė futbolininko karjerą.

## Statistika
; A lygos ir Pirmos lygos statistika

Spalvų reikšmės:
:  Ekipa žaidė A lygoje;
:  Pirmos lygos ekipa;

## Trenerio karjera
2020 m. įgijo UEFA B trenerio licenciją.

## Pasiekimai
; Futbolo klubas „Nevėžis“
* Pirmos lygos laimėtojas: 2020 m.

; Futbolo klubas „Lietava“
* Pirmos lygos laimėtojas: 2015 m.

## Šaltiniai

## Nuorodos
* transfermarkt
* Soccerway
* alyga.lt
* lietuvosfutbolas.lt
Kazachstano futbolas 2021 m.

**[[Kazachija|Kazachijos]] futbolo varžybos [[2021]] m.**
*  prasidėjo 2021 m. kovo 13 d., baigėsi 2021 m. spalio 30 d.;
* s turnyras prasidėjo 2021 m. pavasarį, o finalas įvyko 2021 m. lapkričio 28 d.

## [[Kazachstano futbolo supertaurė|Supertaurės rungtynės]]
* Rungtynėse dėl **[[Kazachstano futbolo supertaurė|Supertaurės]]** kovojo keturios komandos.
* Finale Kostanajaus „Tobol“ nugalėjo varžovus tik po baudinių serijos, kuri baigėsi 5:4; nugalėję „Astanos“ klubą iškovojo **[[Kazachstano futbolo supertaurė|Supertaurę]]**.
----

## 2021 m. Premjer lyga
* **Premjer lyga** – aukščiausioji futbolo lyga. Dalyvavo 14 komandų. 
* Karolis Laukžemis atstovasvo „Kajsar“ klubui.

Komandos 2021 m. sezone

Pokyčiai:
*  FK Okžetpes po 2020 sezono iškrito iš Premjer lygos.
*  FK Irtyš 2020 m. gegužės mėn. paskelbė apie klubo bankrotą ir jų nebeliko elito divizione.
*  FK Aktôbe (pirmos grupės nugalėtojai) pakilo iš Pirmos lygos į Premjer lygą.
*  FC Atyrau (antros grupės nugalėtojai) pakilo iš Pirmos lygos į Premjer lygą.
*  FK Akžajyk (antros grupės trečios vietos laimėtojai) taip pat pateko į Premjer lygą.
*  FK Turan iš Turkistano (antros vietos pirmoje grupėje laimėtojai) taip pat pateko į Premjer lygą.

### Galutinė lentelė
* Iki paskutiniojo turo nebuvo aišku, kuris klubas iškovos čempionų titulą. 
* „Tobolo“ klubas po XXV (25) turo turėjo 58 taškus, o „Astanos“ klubas – 56 taškus.
* Paskutiniojo XXVI (26) turo rungtynės žaidžiamos 2021 m. spalio 30 d. vienu metu.

## 2021 m. Pirma lyga
* **Pirma lyga** – antros pakopos futbolo pirmenybės šalyje. Dalyvavo 12 ekipų.
* Dėl pandemijos pakito čempionato formatas, bei kito tvarkaraštis.
* Pirmos lygos nugalėtojais tapo FK Aksu; antroje vietoje liko FC Makhtaaral. Abu klubai įgijo teisę žaist Premjer lygoje.

## 2021 m. [[Kazachijos futbolo taurė]]
* **[[Kazachijos futbolo sistema|Kazachijos futbolo]] taurė** – pagrindinis futbolo taurės turnyras Kazachijoje.
* Kazachijos futbolo taurės turnyro finalas turėjo įvykti 2021 m. spalio mėn., vėliau nukeltas į lapkričio 28 d.
### Finalo rungtynės
----

* **[[FC Kairat]] nugalėjo tik po baudinių serijos ir iškovojo trofėjų.**
-----

## Išnašos

## Nuorodos
* Federacijos Oficiali svetainė (kazahiškai) 
* Soccerway (2021 m. Premjer lyga)
* Soccerway (2021 m. Pirma lyga)
* Soccerway (2021 m. Taurės turnyras)
* RSSSF duomenų bazė
: Čempionų sąrašas
: Futbolo taurės turnyrai
: Supertaurės sezonai
Turan FK (Turkistanas)

**„Tūrano“ futbolo klbas** () arba trumpiau vadinamas **FK Turan** – Kazachijos futbolo klubas iš Turkistano miesto, šalies pietuose. Namų arena talpina 7 tūkst. žiūrovų.

## Istorija
Klubas įkurtas 2002 m. ir vadinosi **Kostuin**.
### 2004 m.
Nuo 2004 m. žinomas kaip **Arys**. Taip pavadintas, nes klubas buvo perkeltas į Arysą. Tais metais klubas buvo išformuotas.

### Veikla nuo 2019 m.
2019 m. atkurtas klubas žaidė Antroje lygoje. 2019 m. užėmė antrą vietą Antroje lygoje.

2020 m. debiutavo Pirmos lygos pirmenybėse. 2020 m. **Arys** Pirmos lygos pirmoje grupėje užėmė antrą vietą ir pateko į 2021 m. Premjer lygą.

2021 m. debiutavo šalies aukščiausioje lygoje.

**Pavadinimų kaita:**
* 2003: Kostuin FK (kaz. Қостүйін ФК)
* 2004: Arys FK (kaz. Арыс ФК)
* 2004: *klubas išformuotas*
* 2019: Arys FK (kaz. Арыс ФК)
* 2021: Turan FK (kaz. Тұран ФК)

## Spalvinė gama
; Klubo spalvinė gama

; Emblemos pokyčiai

Vaizdas:FK Turan Turkistan.png|Emblema 2021 m.
Vaizdas:FK Turan Turkistan logo.png|2022 m.


## Sezonai

|}

## Pasiekimai
**Pirma lyga**
*  **Antra vieta**: 2020 m.

**Antra lyga**
*  **Antra vieta**: 2019 m.

## Taip pat skaitykite
* Tomiris Turan – moterų futbolo ekipa;

## Išnašos

## Nuorodos
* SOCCERWAY 
* FLASHSCORE 
* Transfermarkt 
* Globalsportsarchive 
* footballfacts.ru informacija
2021 m. Meistriliiga

**2021 m. [[Meistriliiga]]** – Estijos 2021 m. aukščiausiosios futbolo lygos sezonas.  prasidėjo 2021 m. pavasarį, baigėsi 2021 m. gruodžio 5 d. Dėl rėmimo sutarčių dar vadinama **Premium liiga 2021**. Dėl pandemijos buvo sustabdytas čempionatas, o vėliau atsinaujino. Varžėsi 10 komandų. 

## Dalyviai
*  Naujokais tapo Vaprus Pärnu.
*  Iškrito Tallinna Kalev.

## Galutinė lentelė
* FCI Levadia Tallinn tapo čempionais. Surinko 78 taškus.
* FC Flora Tallinn liko antroje vietoje surinkusi 77 taškus.
* Paskutinės čempionato rungtynės, kurios įvyko 2021 m. gruodžio 5 d. tarp FCI Levadia Tallinn ir FC Flora Tallinn baigėsi lygiosiomis 2-2. 
: „Floros“ futbolininkai neišnaudojo progos pakeisti rungtynių eigą naudinga sau linkme ir viso čempionato baigtį. Tenkinosi antra vieta, vos tašku nusileisdami „Levadia“.

* Tulevik Viljandi 2021 m. gruodžio 22 d. pranešė, kad traukiasi iš aukščiausiosios lygos dėl finansinių problemų.
* Vaprus Parnu išsaugojo vietą aukščiausioje lygoje.

## Pereinamosios rungtynės

Dėl išlikimo stipriausiame divizione kovojo Meistriliiga 9 vietoje likusi JK Tammeka.

----
----

* **[[JK Tammeka]] nugalėjo varžovus bendru dviejų rungtynių rezultatu 3-0 ir išsaugojo vietą [[Meistriliiga]].**

## Išnašos

## Nuorodos
* RSSSF duomenų bazė